armvectores/hy_wikipedia_2023 huggingface dataset:
Երևանի հ․32 գրադարան

Երևանի համար 32 գրադարան, հանրային գրադարան Երևանի Շենգավիթ վարչական շրջանում։


== Գրադարանի պատմություն ==
Երևանի հ.32 գրադարանի շենքը կառուցվել է 1930-ական թվականներին և ծառայել որպես մշակույթի ակումբ։ 1946 թվականին ակումբում տարածք է հատկացվել գրադարանի համար։ Ժամանակի ընթացքում գրադարանի գրքային ֆոնդը ավելացել է, և ակումբի շենքն ամբողջությամբ հանձնվել է գրադարանին, որն էլ գործում է մինչ օրս։
Արդեն 1960-ական թվականներին գրադարանը գործել է որպես Երևանի թիվ 45 գրադարան։ 1980 թվականին դարձել է Ավետիք Իսահակյանի անվան կենտրոնական գրադարանի հ. 42 մասնաճյուղ գրադարան։ 1997 թվականին գրադարանը վերանվանվել է Շենգավիթի թիվ 32 գրադարան, իսկ 2016 թվականի հոկտեմբերի 26-ից՝ Երևանի հ.32 գրադարան ՀՈԱԿ։
Հիմնադրումից հետո սկզբնական շրջանում գրադարանն ունեցել է մեկ ընդհանուր բաժին, իսկ 1980-ական թվականներին առանձնացվել են երկու բաժիններ՝ ընթերցասրահ և աբոնեմենտ։ 1994 թվականին ստեղծվել է նաև մանկական բաժինը, որն իրականացնում է նախադպրոցական և դպրոցահասակ երեխաների սպասարկում։
Երևան քաղաքի մշակութային հիմնարկների վերանորոգման ծրագրի համաձայն` 2015 թվականին հ. 32 գրադարանի նախկին վթարային շենքն ամբողջությամբ քանդվել է, և տեղում կառուցվել է նոր շինություն։ Գրադարանի նոր շենքի պաշտոնական բացումը տեղի է ունեցել 2015 թվականի նոյեմբերի 20-ին` Երևանի քաղաքապետ Տարոն Մարգարյանի և Շենգավիթ վարչական շրջանի ղեկավար Արմեն Սարգսյանի մասնակցությամբ։


== Գրադարանի գործունեություն և գրքային ֆոնդ ==
Գրադարանն ակտիվ համագործակցում է Շենգավիթ վարչական շրջանի քոլեջների, դպրոցների և նախադպրոցական ուսումնական հաստատությունների հետ։ Գրադարանն այսօր տեղեկատվական կենտրոնի դեր է կատարում Շենգավիթ վարչական շրջանի բնակչության համար, ապահովում է նրանց ընթերցանությունը, կազմակերպում է բազմաժանր միջոցառումներ։ Գրադարանում գործում են ընթերցասերների, ասմունքի և թատերական խմբակներ, ինչպես նաև ինտելեկտուալ մրցույթների և բանավեճի ակումբ։ Դրանց միջոցով գրադարանում հաճախ կազմակերպվում են թատերական ներկայացումներ, գրական-երաժշտական ցերեկույթներ, թեմատիկ ընթերցանություններ, գրքի քննարկումներ, բանավեճեր, վիկտորինաներ։

Գրադարանում հյուրընկալվել են Պերճ Զեյթունցյանը, Մետաքսեն, Լիպարիտ Սարգսյանը, Կառլոս Եղիազարյանը և ժամանակակից հայ այլ գրողներ։

2019թ․ հոկտեմբերի 14-ին Երևանի հ․32 գրադարան է այցելել Հայաստանի նախագահ Արմեն Սարգսյանի տիկին, մանկագիր Նունե Սարգսյանը՝ դիտելու իր՝ գրադարանի կողմից բեմադրված «Սադափ․ հեքիաթ, որն իսկապես պատահեց» հեքիաթը։
Գրադարանի գրքային ֆոնդը կազմում է ավելի քան 20.000 կտոր գիրք՝ տարբեր լեզուներով և բովանդակությամբ։ Ֆոնդում կան մի քանի բացառիկ նմուշներ Հակոբ Մանանդյանի անձնական գրադարանից՝ Գաբրիել Սունդուկյանի և Ստեփան Զորյանի ինքնագրերով։


== Ծանոթագրություններ ==
Լոուրենս Արաբացի (այլ կիրառումներ)

Լոուրենս Արաբացի, կարող է վերաբերել՝

Լոուրենս Արաբացի - բրիտանացի հնէաբան, զինվորական, լրտես և գրող
Լոուրենս Արաբացի - 1963 թվականին անգլիացի ռեժիսոր Դևիդ Լինի նկարահանած պատմական ֆիլմ դրամա
Նեհրամի աղի հանք

Նեհրամի աղի հանք, գտնվում է Նախիջևանի գավառում` Խրամ գյուղի մոտ։ Հայտնաբերվել է 1919 թվականին երկրաբան Բ. Ժուզենի կողմից։ Հանքանյութի հաստությունը կազմում է 44.5 - 85.8 մետր։ Ըստ հաշվարակների` հավաքված հանքանյութը մոտավորապես կազմում է 1,5-2 միլիարդ տոննա աղանյութ։


== Ծանոթագրություններ ==
Կրիմսկի շրջան

Կրիմսկի շրջան (ռուս.՝ Крымский муниципальный район), մունիցիպալ շրջան Ռուսաստանի Դաշնության Կրասնոդարի երկրամասում։
Ստեղծվել է 1924 թվականին։ Վարչական կենտրոնը Կրիմսկ քաղաքն է։


== Աշխարհագրություն ==
Շրջանի տարածքի մակերեսը կազմում է 1601 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 74389 մարդ։ Բնակչության խտությունը կազմում էր 46,46 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արտյոմովկա (այլ կիրառումներ)

Արտյոմովկա, կարող է վերաբերել՝

Արտյոմովկա - գյուղ, Ուկրաինայի Դոնեցկի մարզի Ամվրոսիևսկի շրջանում
Արտյոմովկա - գյուղ, Ուկրաինայի Դոնեցկի մարզի Կոնստանտինովսկիում
Արտյոմովկա - գյուղ, Ուկրաինայի Խարկովի մարզի Խարկովի շրջանում
Արտյոմովկա - գյուղ, Ուկրաինայի Խարկովի մարզի Պեչենեժսկի շրջանում
Արտյոմովկա - գյուղ, Ուկրաինայի Կիրովոգրադի մարզի Պետրովսկի շրջանում
Արտյոմովկա - գյուղ, Ուկրաինայի Ղրիմի Ինքնավար Հանրապետության Չեռնոմորսկոեի շրջանում
Արտյոմովկա - գյուղ, Ուկրաինայի Նիկոլաևի մարզի Նովայա Օդեսայի շրջանում
Քյոշկ

Քյոշկ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Փոքր Գոր

Փոքր Գոր (վրաց.՝ პატარა გორი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 436 մարդ։


== Ծանոթագրություններ ==
Հովհաննես Վահանյան

Հովհաննես Սարգսի Վահանյան (Նազլը Վահան, Հովհաննես Վահան, 1832, Կոստանդնուպոլիս, Օսմանյան կայսրություն - 1891, Կոստանդնուպոլիս, Օսմանյան կայսրություն), Պոլսում ծնված հայազգի քիմիկոս, հասարակական գործիչ, արևմտահայ գրող, բանաստեղծ, հրապարակախոս և հասարակական-մանկավարժական գործիչ Սրբուհի Տյուսաբի եղբայրը։


== Կենսագրություն ==
Հովհաննես Վահանյանը ծնվել է Պոլսի Օրթագյուղ թաղամասում, Սարգիս Վահանյանի և Նազլը Վահանի ընտանիքում։ Նրա գերդաստանը Կ.Պոլսում է հայտնվել էր Կեսարիա քաղաքից։ Տաս տարեկանում Հովհաննեսը կորցրել է հորը։ Հովհաննեսի և քրոջ կրթությամբ զբաղվել է մայրը, որը տիրապետել է ֆրանսերենին ու հունարենին։ Հոր թողած ժառանգության շնորհիվ Հովհաննեսը մեկնել Փարիզ, որտեղ էլ ստացել է քիմիկոսի մասնագիտություն։ Կ.Պոլիս վերադառնալուց ընդամենը մեկ տարի անց՝  1853 թվականին, Հովհաննես Վահանյանը Կ.Պոլսում աշխարհաբար արևմտահայերենով հրատարակել է 395 էջանոց «Սկզբունք քիմիական գիտութեան» գիրքը, որտեղ արծարծվել են ընդհանուր և անօրգանական քիմիայի հարցեր, տրվել են նկարագրված փորձերի, սարքավորումների գծագրեր։ Գիրքը հետագայում հանդիսացել է քիմիայի առաջին դասագիրքը։ Գրքի առաջաբանում հեղինակը նշել է, որ հայ իրականության մեջ գիտության տարբեր ոլորտների վերաբերյալ գրքեր գրվել են, սակայն քիմիային նվիրված առանձին աշխատանք դեռ չի հրատարակվել։
1953 թվականին նա ընդգրկվել է Հայ Ուսումնական  խորհրդի կազմում, որտեղ հանդիպել է 1860 թվականի ազգային սահմանադրության հեղինակներ Նիկողայոս Բալյանին, Գրիգոր Օտյանին, Նահապետ Ռուսինյանին և Սերովբե Վիչենյանին։ 1860-ական թվականներին Հովհաննես Վահանյանը ներագրավվել է Օսմանյան պետական գործունեության մեջ։ Նա արդարադատության, կրթության և առևտրի ոլորտներում զբաղեցրել է տարբեր բարձր պաշտոններ․ երկար տարիներ Օսմանյան կառավարության կազմում զբաղեցրել է Դատական նախարարության խորհրդականի պաշտոնը, եղել է նորակազմ Առևտրական դատարանի անդամ, այնուհետև՝ նույն դատարանի նախագահ, 1868 թվականին նշանակվել է Առևտրի փոխնախարար, իսկ 1869-1871 թվականներին ընտրվել է Արդարադատության նախարարության անդամ, 1871 թվականին նշանակվել է Օսմանյան կայսրության կրթության նախարարի խորհրդական, 1872-1873 թվականներին ստանձնել է Կ.Պոլսի Ղալաթա Սարայի լիցեյի տնօրենի պարտականությունը, 1875 թվականին ընտրվել է Դատական խորհրդի ցմահ անդամ, միաժամանակ եղել է դատական նախարարի խորհրդական։  Օսմանյան կայսրությունում դատական օրենքների կատարելագործման նպատակով Հովհաննես Վահանյանը գործուղվել է Եվրոպա։
Խորհրդային Հայաստանում Հովհաննես Վահանյանի մասին առաջին անգամ հիշատակել է Ալբերտ Շարուրյանը՝ «Սրբուհի Տյուսաբ» մենագրությունում, որը հրատարակվել է Երևանում, 1963 թվականին։
Հովհաննես Վահանյանը մահացել է 1891 թվականին, Կոստանդնուպոլսում։


== Գրականություն ==
Ով ով է.հայեր (կենսագրական հանրագիտարան:Երկու հատորով),ՀՀ խմբ. հանձնաժողով՝ Հ. Մ. Այվազյան (գլխ. խմբագիր) և ուրիշներ,Երևան,Հայկական հանրագիտարան հրատ., Հ.1, Աբալյան-Ղուշչյան, 2005։


== Ծանոթագրություններ ==


== Արտաքին հղումներ ==
Հայերն օսմանյան վարչական համակարգում. Զ. Փոխնախարարներ, Անահիտ Աստոյան, Մատենադարանի ավագ գիտաշխատող
Hovhannes Vahanian
Սավելի

Սավելի (իտալերեն՝ Savelli), կոմունա Իտալիայում, գտնվում է Կալաբրիա մարզի Կրոտոնե գավառում։
Բնակչությունը 1585 մարդ, բնակչության խտությունը 33 մարդ/կմ²։ Զբաղեցնում է 48 կմ² տարածք։ Փոստային ինդեքս՝ 88825։ Հեռախոսային կոդ՝ 0984։
Կոմունայի հովանավոր սրբերն են Պետրոսը և Պավելը. տոնակատարությունը նշում եմ հունիսի 29-ին։


== Ծանոթագրություններ ==
Ախալի Մամուդլո

Ախալի Մամուդլո (վրաց.՝ ახალი მამუდლო), գյուղ Վրաստանում։ Գտնվում է Քվեմո Քարթլիի մարզի Մառնեուլի շրջանում։


== Դիրք ==
Գյուղը գտնվում է ծովի մակարդակից 340 մետր բարձրության վրա։ Շրջկենտրոն Մառնեուլից հեռու է 12 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 554 մարդ։


== Ծանոթագրություններ ==
Բուշ (դամբանաթումբ)

Անվան այլ կիրառումների համար տե՛ս՝ Բուշ (այլ կիրառումներ)
Բուշ դամբանաթումբ անգլ.՝ Bush Barrow - Մեծ Բրիտանիայում վաղ բրոնզե դարի դամբանաթումբ (մ. թ. ա. 2000 թ.), որտեղ հայտնաբերվել է ոսկեղենի հարուստ գտածո, գտնվում է Լոնդոնից 130 կմ հարավ-արևմուտք, Ուիլտշիր (Wiltshire) կոմսությունում։ Առավել արժեքավորներից է Սթոունհենջին կից հնէաբանական հուշարձանների շարքում։ 1986 թվականից ընդգրկված է ՅՈՒՆԵՍԿՕ-ի համաշխարհային ժառանգության օբյեկտների ցանկում Սթոունհենջի հետ մեկտեղ։ Գտածոները ցուցադրվում են Ուիլտշիր կոմսության Դեվիզես քաղաքում։
Դամբանաթումբը պեղվել է 1808 թվականին։ Գտնվել է տղամարդու կմախք, բազմաթիվ հուղակավորության նվերներով, այդ թվում ոսկե շեղանկյուն զարդեր, նետի և վահանի մնացորդներ։


== Հղումներ ==


== Տես նաև ==
Սթոունհենջ
Էյվբերի
Ժողովածու (597)

Ժողովածու (597), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 597 թվի տակ։ Ձեռագիրը գրվել է 1737 թվականին Մկրտիչ Նախչվացի գրիչի կողմից Սուրբ Կարապետ (Մուշ) վանքում։ Գրված է թղթի վրա, որը ունի 16,5X10,5 սմ չափս։ Ձեռագիրը կազմված է 246 թերթից։ Գրված է միասյուն, բոլորգրով։ Կազմը` կաշվեպատ տախտակ դրոշմազարդ, աստառը՝ սպիտակ կտավ։ Հիշատակարաններ՝ գրչի՝ 243ա։


== Բովանդակություն ==
Հաւաքումն օրհնութեանց։
Յառաջաբանութիւն օրհնութեանց։
Գանձք։
Վիճակացոյց։
Երազահան։
Գուշակութիւնք։
Հանելուկք։
Կենդանակերպք։
Ախտարք։
Աղօթք։
Շարադրանք ի վերայ երևելի անձանց։
Տէր ողորմեա (Գրիգոր վրդ․, Առաքել վրդ.)։
Տաղք (Առաքել վրդ․, Անդրեաս Արծըկեցի, Սիմոն, Ղազար վրդ․, Սուքիաս, Մելքոն, Նաղաշ Յովնաթան, անանունք)։


== Ծանոթագրություններ ==
Ցեցիկ

Ցեցիկ, գյուղատեղի (նախկինում միջնադարյան հայաբնակ գյուղ) Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Աշխարհագրություն ==
Գտնվում է Օծոփ գյուղից 4-5 կմ հյուսիս-արևմուտք։


== Պատմություն ==
Ընդգրկել է ավելի քան 90 բնակելի և այլ շինություններ։ Սկսած 18-րդ դարի վերջերից անմարդաբնակ է և այժմ ավերակ է։


== Ճարտարապետություն ==
Ավերակներում նշմարվում են եկեղեցու հետքերը։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Ֆրիվիլ Էսկարբոտեն

Ֆրիվիլ Էսկարբոտեն (ֆր.՝  Friville-Escarbotin), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 4653 մարդ, բնակչության խտությունը` 525.17 մարդ/կմ²: Բնակավայրը զբաղեցնում է 8.86 կմ² տարածք:


== Աշխարհագրություն ==
Գտնվում է Փարիզ քաղաքից 150 կմ հյուսիս-արևմուտք, Ամյեն քաղաքից 60 կմ արևմուտք:


== Բնակչություն ==


== Տնտեսություն ==
2010 թվականին ուներ 2932 աշխատունակ (15-64 տարեկան)  բնակիչ, որոնցից ակտիվ էին 2026-ը, իսկ ոչ ակտիվները` 906: Ակտիվության ցուցանիշը կազմում է 69,1 %: 2026 աշխատունակ մարդկանցից աշխատել է 1785 անձ (967 տղամարդ և 818 կին): Գործազուրկ են եղել 241 անձ (105 տղամարդ և 136 կին): 906 անաշխատունակներից 234-ը եղել են աշակերտներ կամ ուսանողներ, 320-ը` թոշակառուներ, իսկ 352-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եվգենի Չանգա

Եվգենի Յանովիչ Չանգա (հոկտեմբերի 23, 1920(1920-10-23), Պսկովի մարզ, ՌԽՖՍՀ - օգոստոսի 7, 1999(1999-08-07) կամ օգոստոսի 20, 1999(1999-08-20), Ռիգա, Լատվիա), լատիշ խորհրդային բալետմայստեր։ Լատվիական ԽՍՀ (1956 թ.) և Հայկական ԽՍՀ (1963 թ.) արվեստի վաստակավոր գործիչ։ 


== Կենսագրություն ==
1940 թվականին ավարտել է Ռիգայի թատրոնին կից բալետի դպրոցը, 1950 թվականին՝ Մոսկվայի թատերարվեստի պետական համալսարանի բալետմայստերական ֆակուլտետը։
1940-1961 թվականներին եղել է Ռիգայի օպերայի և բալետի թատրոնի արտիստ, 1950-1961 թվականներին՝ նաև բալետմայստեր։
Լավագույն բեմադրություններից են՝ Ս. Պրոկոֆևի «Մոխրոտը» (1954 թ.), Սկուլտեի «Ասք ազատության» (1950 թ.), Ա․ Կալնինի «Ստաբուրագ» (1957 թ.), Ա. Խաչատրյանի «Սպարտակ» (1960 թ.)։
1961-1967 թվականներին Երևանի օպերայի և բալետի թատրոնի գլխավոր բալետմայստերն էր։ Չանգան մեծապես նպաստել է հայկական բալետի զարգացմանը։
Բեմադրություններից են՝ Խաչատրյանի «Սպարտակ» (1961 թ.), «Երեք բալետ նովել» 1962 թ., ըստ Ռոսսինիի («Տիկնիկների աշխարհում»), Մ. Ռավելի («Բոլերո»), Ջ. Գերշվինի («Նեգրական թաղամաս») երաժշտության, Ս. Պրոկոֆևի «Մոխրոտը» (1963 թ.), «Երեք արմավենի» (ըստ Սպենդիարյանի երաժշտության), Ա․ Բաբաջանյանի «Հերոսական բալլադ», Է․ Հովհաննիսյանի «Երկնագույն նոկտյուրն» մեկ գործողությամբ բալետները (բոլորը՝ 1964 թ.), Լ. Մինկուսի «Դոն Կիխոտ» (1965 թ.), Է․ Արիստակեսյանի «Պրոմեթևս» (1967 թ.)։
1968-1977 թվականներին Չանգան ղեկավարել է Մոսկվայի «Բալետ սառույցի վրա» անսամբլը, 1977 թվականից դասավանդել է Թատերարվեստի պետական համալսարանի բալետմայստերական ֆակուլտետում։
ԽՍՀՄ (1951 թ.) և Լատվիայի (1958 թ.) պետական մրցանակների դափնեկիր է։


== Ծանոթագրություններ ==
Լոպատին (ավան, Բախմաչի շրջան)

Անվան այլ կիրառումների համար տե՛ս՝ ԼոպատինԼոպատին (ուկրաիներեն՝ Лопатин), ավան Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Լոպատին ավանում բնակվում էր 23 մարդ։ Բնակչության խտությունը կազմում էր 328,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ֆերգանայի հովիտ

Ֆերգանայի հովիտ, (ուզբ.՝ Farg‘ona vodiysi, տաջիկերեն՝ водии Фарғона, ղրղզ.՝ Фергана өрөөнү), Ֆերգանայի գոգավորություն, Ֆերգանա, միջլեռնային գոգավորություն Տյան Շանի և Հիսարա-Ալայան լեռնային համակարգերի միջև, Միջին Ասիայում, Ուզբեկստանում, Կիրգիզստանում և Տաջիկստանում։
Արևմուտքում նեղ անցումով միանում է Սովյալ տափաստանին։ Ունի եռանկյունու ձև, մոտ 300 կմ երկարություն, մինչև 170 կմ լայնություն։ Տարածությունը 22000 Կմ² է։ Տեկտոնական ճկվածք է լցված ալյուվիալ ու պրոլյուվիալ նետվածքներով։ Հատակի բարձրությունը 330—1000 մ է։ Հարավ-արևելքում ձգվում են բլրաթմբավոր նախալեռները (ադրներ), հյուսիս-արևմուտքում՝ ցածրալեռնային թմբերը։
Ֆերգանայի հովիտը բարձր սեյսմիկության շրջան է։ Կան նավթի, գազի, ածխի, պղնձի, բազմամետաղների և այլ հանքավայրեր։ 
Կլիման ցամաքային է, չոր։ Գլխավոր գետը Սիրդարյան է, որի ջրերն օգտագործվում են ոռոգման համար։ Կառուցվել են Մեծ Ֆերգանայի և Հարավային Ֆերգանայի ջրանցքները, Կայրակկումի ջրամբարը։ Կան ավազային անապատների և աղուտային տեղամասեր։ Հատակի եզրամասերով ձգվում է օազիսների շերտը (Ֆերգանայի օազիս)։
Ֆերգանայի հովիտը բամբակագործության, շերամապահության և գինեգործության կարևոր շրջան է։ Խոշոր քաղաքներն են Խուդջանդը, Կոկանդը, Ֆերգանան, Նամանգանը, Անդիժանը, Օշը։
Սովետսկի շրջան (Մարի Էլ)

Անվան այլ կիրառումների համար տե՛ս՝ Սովետսկի շրջան (այլ կիրառումներ)Սովետսկի շրջան (ռուս.՝ Советский район, մարիներեն՝ У Роҥго кундем), մունիցիպալ շրջան Ռուսաստանի Դաշնության Մարի Էլ հանրապետությունում։
Ստեղծվել է 1921 թվականին։ Վարչական կենտրոնը՝ Սովետսկիյ։


== Աշխարհագրություն ==
Շրջանի տարածքի մակերեսը կազմում է 1421 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 29230 մարդ։ Բնակչության խտությունը կազմում էր 20,57 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Նունե Խաչատրյան

Վիքիպեդիայում կան հոդվածներ  Խաչատրյան ազգանունով այլ մարդկանց մասին:Նունե Վալոդյայի Խաչատրյան (հունվարի 18, 1965(1965-01-18), Երևան, Հայկական ԽՍՀ, ԽՍՀՄ), ՀՀ պետական գործիչ, ՀՀ կառավարության աշխատակազմի ղեկավար-նախարարի տեղակալ։


== Կրթություն ==
1983-1988 թթ. - սովորել և ավարտել է Խաչատուր Աբովյանի անվան Հայկական պետական մանկավարժական ինստիտուտի պատմության ֆակուլտետը։


== Աշխատանքային գործունեություն ==
1989-1994 թթ. - աշխատել է Երևանի թիվ 3 ուսումնարանում որպես պատմության և հասարակագիտության նորմերի դասավանդող։
1994-1996 թթ. - եղել է Խաչատուր Աբովյանի անվան Հայկական պետական մանկավարժական ինստիտուտի խմբավարության ամբիոնի կրտսեր գիտաշխատող։
1997-1998 թթ. - ՀՀ վարչապետի աշխատակազմի առաջատար մասնագետ։
1998-2002 թթ. - ՀՀ արդարադատության նախարարի առաջին տեղակալի օգնական, նախարարի օգնական, այնուհետև՝ նախարարի խորհրդական։
2002 թ. ՀՀ կառավարության որոշմամբ նշանակվել է Հայաստանի Հանրապետության արդարադատության նախարարության աշխատակազմի ղեկավար։
2010 թ. նոյեմբերի 18-ին ՀՀ կառավարության որոշմամբ 2010 թ. նոյեմբերի 22-ից պաշտոնավարման ժամկետը երկարաձգվել է չորս տարի ժամկետով՝ մինչև 2014 թվականի նոյեմբերի 21-ը։
2013 թ. հոկտեմբերի 17-ին ՀՀ կառավարության որոշմամբ ազատվել է Հայաստանի Հանրապետության արդարադատության նախարարության աշխատակազմի ղեկավարի պաշտոնից՝ իր դիմումի համաձայն։
2013-2014 թթ. - եղել է ՀՀ գլխավոր դատախազի խորհրդական։
2014 թ. ՀՀ վարչապետի որոշմամբ նշանակվել է Հայաստանի Հանրապետության կառավարության աշխատակազմի ղեկավար-նախարարի տեղակալ։
2017 թվակականին ստացել է Հայաստանի Հանրապետության քաղաքացիական ծառայության 1-ին դասի պետական խորհրդականի դասային աստիճան։Ունի մեկ որդի։ Անկուսակցական է։


== Ծանոթագրություններ ==
Տիմոֆեյ Վասիլև

Վասիլև Տիմոֆեյ Վասիլևիչ (էրզ.՝ Тимофей Васильевич Васильев, փետրվարի 19 (մարտի 3), 1897, Marinsky Uyezd, Tomsk Governorate, Ռուսական կայսրություն - հունիսի 23, 1939(1939-06-23)), իրավաբան, Մորդովիայի իրավական գործերի համակարգի հիմնադիր, իրավաբան-միջազգայնագետ, հասարակական-քաղաքական գործիչ։ Մորդովյան շրջանային դատարանի առաջին նախագահ։ ԽՍՀՄ առևտրական ներկայացուցչության իրավախորհրդատու։ 1917 թվականի հոկտեմբերյան հեղափոխության մասնակից։


== Կենսագրություն ==
Տիմոֆեյ Վասիլևը ծնվել է 1897 թվականի փետրվարի 19-ին, Տոմսկի մարզի Մարիյսկի շրջանի Տավլա գյուղում, միջակ գյուղացու ընտանիքում։ 1909 թվականին ընտանիքը տեղափոխվել է Կուզնեցկի ավազանի Անժերսկի քարածխի հանքերի բանավան։ Հայրը Տիմոֆեյը աշխատել է ածխահանքում որպես փոխադրող։ 1910 թվականին Տիմոֆեյը տեղափոխվել է մեխանիկական արհեստանոց որպես կռանահար։ 1915 թվականին ընտանիքը վերադարձել է հայրենի գյուղ և աշխատել որպես հաշտարար դատավորի գրագիր։ 1916 թվականին զորակոչվել է զինվորական ծառայության, որն անցել է Օմսկի ռազմական օկրուգի շտաբում. եղել է շարքային։ 1917 թվականի հունիսին ընտրվել է  Օմսկի ռազմական օկրուգի գնդի շտաբի նախագահ։ 1917 թվականին Օմսկում նշանակվել է դատավոր։ 1918 թվականին ծառայել է կարմիրգվարդիական գնդացրորդների խմբում, այնուհետև՝ պարտիզանական ջոկատում։ Կրասնոյարսկում եղել է իրավաբանական ենթաբաժնի ղեկավար, 1920 թվականի ամռանը՝ Կրասնոյարսկի հետևակային դպրոցի կուրսանտ, 1921 թվականին՝ Հեռավոր Արևելյան հանրապետության գլխավոր ռազմաքաղաքական դպրոցի գումարտակի հրամանատար։ 1924-1930 թվականներին սովորել է Մոսկվայի առաջին պետական համալսարանի խորհրդային իրավունքի ֆակուլտետում։ 1928 թվականի հուլիսին գործուղվել է Սարանսկ, ընտրվել Մորդովական օկրուգային դատարանի նախագահ։ 1931 թվականին նշանակվել է Լոնդոնում ԽՍՀՄ առևտրական ներկայացուցչության իրավախորհրդատու։
1938 թվականի փետրվարի 8-ին ձերբակալվել է Մոսկվայում «Մորդովական աջ տրոցկիստական բուրժուա-ազգայնական ահաբեկչական խմբավորման գործով»։ Աքսորվել է Սարանսկ, մենախցում ենթարկվել խոշտանգումների։ 1938 թվականի հոկտեմբերին աքսորվել է Մոսկվա՝ Բուտիրյան բանտի մենախուց։ 1939 թվականի ապրիլի 27-ին Մոսկվայի ռազմական օկրուգի Ռազմական տրիբունալի վճռով ՌՍՖՍՀ ՔՕ 58-1ա և 58-11 հոդվածներով դատապարտվել է մահապատժի։ 1939 թվականի հուլիսի 31-ին Տիմոֆեյ Վասիլևիչ Վասիլևը գնդակահարվել է։ 1992 թվականին հետմահու արդարացվել։


== Ընտանիք ==
Կինը` Ելիզավետա  Պավլովնա Ռյաբովա
Որդի՝ Ռամզայի (Ռոման) Վասիլև (ծն.՝ 1925 թվականի մայիս)
Դուստր՝ Լամզուրի (Էլեոնորա) Վասիլև  (ծն.՝ 1932 թվականի ապրիլի 8)


== Ծանոթագրություններ ==
Իրեկ (այլ կիրառումներ)

Իրեկ, կարող է վերաբերել՝

Իրեկ - գյուղ Ռուսաստանի Բաշկորտոստան հանրապետության Բելեբեևսկի շրջանի կազմում։
Իրեկ - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Յուրինո (այլ կիրառումներ)

Յուրինո, կարող է վերաբերել՝

Յուրինո - գյուղ Ռուսաստանի Յարոսլավլի մարզի Դանիլովսկի շրջանի կազմում։
Յուրինո - գյուղ Ռուսաստանի Ուդմուրթական հանրապետության Գրախովսկի շրջանի կազմում։
Յուրինո - գյուղ Ռուսաստանի Սմոլենսկի մարզի Գագարինսկի շրջանի կազմում։
Յուրինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Յուրինո - գյուղ Ռուսաստանի Սմոլենսկի մարզի Տյոմկինսկի շրջանի կազմում։
Լեֆե

Լեֆե  (իտալ․՝ Leffe), կոմունա Իտալիայում՝ Լոմբարդիա մարզի Բերգամոյի գավառում։
Բնակչությունը կազմում է 4927 մարդ (2008 թվականի տվյալներով)։ Բնակչության խտությունը՝ 378 մարդ/կմ²։ Տարածքը՝ 6.9 կմ²։ Փոստային ինդեքս՝ 24026։ Հեռախոսային կոդ՝ 035։
Բնակավայրի հովանավորն է համարվում հրեշտակապետ Միքայելը։ Նրա տոնը նշվում է ամեն տարի սեպտեմբերի 29-ին։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Սինեմաքս

Սինեմաքս, հայկական շուրջօրյա հեռարձակմամբ մասնավոր ֆիլմային հեռուստաալիք։ Հեռարձակումը սկսել է 2002 թվականին Երևան քաղաքում և հարակից մարզերում։ Հայաստանում հիմնված առաջին մասնագիտացված ֆիլմային հեռուստաալիքն է։
Հեռուստաալիքի ծրագիրը բացառապես բաղկացած էր տարբեր ժանրերի որակյալ, լիցենզավորված հեռուստաֆիլմերից։ Ֆիլմերի եթեր հեռարձակումն իրականացվում էր բացառապես DVD համակարգերով՝ ապահովելով ձայնի և պատկերի լազերային, թվային որակ։
Հեռուստաալիքն իր հեռարձակումը դադարացրել է 2004 թվականին։


== Ծանոթագրություններ ==
Սյամժա (Վոտչայի վտակ)

Անվան այլ կիրառումների համար տե՛ս՝ Սյամժա (այլ կիրառումներ)Սյամժա (ռուս.՝ Сямжа), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Վոտչա գետի ձախ ափում՝ 25 կմ հեռավորության վրա։ Գետի երկարությունը 29 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008480
Հիդրոլոգիական ուսումնասիրությունների կոդը - 103000848
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
RTP1

RTP1, պորտուգալական ազգային հեռուստաալիք Rádio e Televisão de Portugal հեռուստառադիոընկերության կազմում։ Առաջին անգամ եթեր է հեռարձակվել 1957 թվականի մարտի 7-ին, Պորտուգալիայում հեռարձակվող առաջին հեռուստաալիքն է։ Համարվում է երկրի գլխավոր հեռուստաալիքը, որի բաժինը Պորտուգալիայի հեռուստաշուկայում կազմում է 13,4%։ 2013 թվականի հունվարի 14-ից կաբելային ցանցերում հեռարձակվում է հեռուստաալիքի բարձր պարզության ֆորմատով հեռարձակվող տարբերակը (RTP1 HD)։


== Արտաքին հղումներ ==
RTP1 (պորտ.)
Արցանց հեռարձակում Archived 2012-02-20 at the Wayback Machine. (պորտ.)
Rádio e Televisão de Portugal (պորտ.) (անգլ.)


== Ծանոթագրություններ ==
Հակոբ Մկրտչյան

Հակոբ Մկրտչի Մկրտչյան (հոկտեմբերի 19, 1919(1919-10-19), Ալեքսանդրապոլ, Հայաստանի Առաջին Հանրապետություն - մայիսի 5, 1984(1984-05-05), Երևան, Հայկական ԽՍՀ, ԽՍՀՄ), հայ լեզվաբան, բարբառագետ։ Բանասիրական գիտությունների թեկնածու (1951)։


== Կենսագրություն ==
Հակոբ Մկրտչյանը ծնվել է Ալեքսանդրապոլում, որտեղ միջնակարգ կրթությունն ավարտելուց հետո տեղափոխվել է Երևան և Վահան Չերազի և նրա կնոջ խորհրդով սովորել Երևանի Խաչատուր Աբովյանի անվան հայկական մանկավարժական ինստիտուտի լեզվագրական ֆակուլտետում, միաժամանակ զբաղվել է ուսուցչական աշխատանքով։ 1939-1946 թվականներին աշխատել է Աղինի շրջանի դպրոցներում, եղել է հայոց լեզվի ուսուցիչ, ուսմասվար, շրջանային ժողկրթբաժնի տեսուչ և պրոֆմիության շրջանային կոմիտեի նախագահ։ 1946-1949 թվականներին եղել է Հայաստանի ԳԱ Հրաչյա Աճառյանի անվան լեզվի ինստիտուտի ավագ գիտաշխատող, 1961-1962 թվականներին աշխատել է «Պատմաբանասիրական հանդեսում»։ 1962 թվականից Հայկական պետական հեռակա մանկավարժական ինստիտուտում եղել է նախ մանկավարժության, ապա՝ հայոց լեզվի և գրականության ֆակուլտետի դեկան։ 1967 թվականին տեղափոխվել է Խաչատուր Աբովյանի անվան հայկական պետական մանկավարժական ինստիտուտ, աշխատել հայոց լեզվի, ապա՝ հայոց լեզվի և տարրական ուսուցման մեթոդիկայի ամբիոններում, դոցենտի պաշտոնով։ Եղել է նաև կուլտուրայի և երաժշտության, մանկավարժության և տարրական ուսուցման մեթոդիկաների, նախադպրոցական մանկավարժության և հոգեբանության ֆակուլտետների դեկան, հոգեբանության ամբիոնի վարիչ, մանկավարժության և տարրական ուսուցման մեթոդիկայի ֆակուլտետի դեկան։ Դասախոսել է նաև Երևանի պետական համալսարանում (լատիներեն լեզվի դասընթաց), Վալերի Բրյուսովի անվան ռուսաց և օտար լեզուների ինստիտուտում (բարբառագիտություն, լեզվաբանության ներածություն, ժամանակակից հայոց լեզու և գրաբար)։


== Ստեղծագործություններ ==
Հեղինակել է մի շարք գիտական աշխատություններ՝ «Կարնո բարբառը» մենագրությունը, «Արարատյան բարբառը» ուսումնասիրությունը և նույն բարբառի հսկայածավալ բառարանը` «Բառարան Արարատյան բարբառի»։ Մասնագիտական խմբագրման է ենթարկել մի շարք բարբառագիտական ուսումնասիրություններ, ինչպես նաև «Հայ ժողովրդական հեքիաթների» 1-4 հատորներ, խմբագրել է մի շարք ուսմնամեթոդական ձեռնարկներ, տպագրել է մի շարք հոդվածներ Հայկական սովետական հանրագիտարանում։


== Ծանոթագրություններ ==
Կոլուվեռե (գյուղ, Ռակե շրջան)

Անվան այլ կիրառումների համար տե՛ս՝ ԿոլուվեռեԿոլուվեռե (էստ․՝ Koluvere), գյուղ Էստոնիայի Լյաենե-Վիրումաա նահանգի Ռակե շրջանում։
2011 թվականի տվյալներով գյուղում բնակվում էր 7 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տիաբենդազոլ

Տիաբենդազոլ, հակապարազիտային դեղամիջոց։ Հայտնի է Արբոտեկտ, Մերթեքթ, Մինտեզոլ, Տեկտո, Տետուսիմ, Տրեզադերմ ապրանքանշանների տակ։


== Կիրառում ==
Այն հիմնականում օգտագործվում է բանջարեղենի և մրգերի բորբոսային սնկերի դեմ պայքարում և որպես կոնսերվանտ (սննդային հավելանյութ E233) թարմությունը պահպանելու համար (Ռուսաստանում արգելվում է հավելանյութ E233)։ Բժշկության մեջ օգտագործվում է մետաղներով թունավորման ժամանակ՝ կապարով, սնդիկով, սուրմով, ինչպես նաև որպես հակահամաճարակային միջոց մարդկանց և կենդանիների բուժման համար։


== Անվտանգություն ==
Կողմնակի ազդեցությունները. սրտխառնոց, փսխում, ախորժակի կորուստ, լուծ, գլխապտույտ, քնկոտություն, գլխացավ, ցավեր որովայնի շրջանում, աչքերի և մաշկի դեղնություն, մուգ միզարձակում, ջերմություն, հոգնածություն։ Այն մուտագեն կամ քաղցկեղածին չէ։


== Ծանոթագրություններ ==


== Արտաքին հղումներ ==
http://www.cnshb.ru/AKDiL/0034/base/RT/000403.shtm
Պեչուգա (Լուխի վտակ)

Անվան այլ կիրառումների համար տե՛ս՝ Պեչուգա (այլ կիրառումներ)Պեչուգա (ռուս.՝ Печуга), գետ Ռուսաստանում, հոսում է Իվանովոյի մարզում։ Գետաբերանը տեղակայված է Լուխ գետի աջ ափին՝ 195 կմ հեռավորության վրա։ Գետի երկարությունը 30 կմ է, ավազանի տարածքը 239 կմ2։ Գետը գտնվում է Պեստովո և Նիկոնովո գյուղերի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկա ավազանային շրջանին, գետի ջրատնտեսային տեղամասը՝ Կլյազմա գետն է։ Գետի ենթաավազանը Օկա և Մոկշի գետերն են։ Գետի գետային ավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 09010301112110000033679
Հիդրոլոգիական ուսումնասիրությունների կոդը - 110003367
Ավազանի կոդը - 09.01.03.011
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էյվոն (գետ)

Էյվոնը (անգլ.՝ Avon), գետ Անգլիայի հարավարևմտյան մասում, Գլոսթերշիրում։ Ամբողջովին նավարկելի է։ Գետի անվանումը առաջացել է կելտերեն «Avon»- գետ բառից։ Ընդհանուր երկարությունը 121 կմ է, իսկ ջրի ծախսը՝ 21.98։ Տարբեր ջրանցքներով գետը կապված է Սեվերն և Թեմզա գետերի հետ։


== Ծանոթագրություններ ==
Գրեկոպավլովկա (գյուղ, Նովի Սանժարիի շրջան)

Գրեկոպավլովկա (ուկրաիներեն՝ Грекопавлівка), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Գրեկոպավլովկա գյուղում բնակվում էր 70 մարդ։ Բնակավայրը զբաղեցնում է 1177 կմ² տարածք։ Բնակչության խտությունը կազմում էր 59,47 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոսկով

Կոսկով (ուկրաիներեն՝ Коськів), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Կոսկով գյուղում բնակվում էր 1 276 մարդ։ Բնակավայրը զբաղեցնում է 242 կմ² տարածք։ Բնակչության խտությունը կազմում էր 2405,41 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուրեսսո

Կուրեսսո (էստ․՝ Kuresoo, Էստոնիայի տարածքում գտնվող ամենամեծ ճահճային տարածք, որը ստացել է «Կռունկների ճահիճ» անվանումը։ Այստեղ են գտնվում Եվրոպայի տորֆի ամենամեծ պաշարները։ Ճահճային տարածքը բաժանվում է մի քանի կղզիների, որոնք գտնվում են Նավեստի և Հալիստե գետերի միջև։ Հարավից հյուսիս ձգվում է 7 կմ, արևելքից արևմուտք՝ 17 կմ Ճահճային ընդհանուր տարածքը զբաղեցնում է 11100 հա։ 1993 թ.-ին տարածքի մեծ մասում ստեղծվել է Սոմաա արգելոցը։ Այստեղ տարածված են վայրի օրխիդեաներ, ինչպես նաև հազարավոր կռունկներ, որոնք ճահիճը օգտագործում են ձվադրման համար։ 


== Ծանոթագրություններ ==
Պլեսնևո

Պլեսնևո (ռուս.՝ Плеснево), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ Սևաժ

Մեծ Սևաժ  (ռուս.՝ Большая Севаж), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Եվդա գետի ձախ ափին՝ 45 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025582
Հիդրոլոգիական ուսումնասիրությունների կոդը - 103002558
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էլջեյ

Էլջեյ (ռուս.՝ Элджей, իսկական անունը՝ Ալեքսեյ Կոնստանտինովիչ Ուզենյուկ, հուլիսի 9, 1994(1994-07-09), Նովոսիբիրսկ, Ռուսաստան), ռուս երգիչ, որը հիմնականում երգում է հիփ հոփ ժանրում։


== Կենսագրություն և կարիերա ==
Ալեքսեյը ծնունդով Նովոսիբիրսկից է։ Կարիերան սկսել է մի քանի սոլո հիփ հոփ ալբոմների ձայնագրությունով։ Ռեփերի դեբյուտային աշխատանքը դարձավ «Бошки дымятся» երգը, որը թողարկվել է 2014 թվականին։ 2016 թվականին թողարկվեց Էլջեյի «Катакомбы» ալբոմը։ 2017 թվականին  թողարկվեց «Элджей & Кравц - Дисконнект» համատեղ տեսահոլովակը, իսկ դրանից հետո լիաֆորմատ «Sayonara Boy» ալբոմը։
Էլջեյի արտաքին տեսքը հաճախ փոփոխության է ենթարկվում, իսկ ռեփերի ոճը դառնում է մոտ Zef-ի և Die Antwoord-ի ոճերին։
2016 թվականի հոկտեմբերի 7-ին «Sayonara Boy» ալբոմը հայտնվեց Apple Music-ում և iTunes-ում։ 2017 թվականի վերջին Էլջեյն ուներ թողարկած վեց ստուդիական ալբոմ, որոնցից վերջինը «Sayonara Boy 3» էր։
2017 թվականի հունիսի 22-ին երգիչը թողարկում է իր նոր «Sayonara Boy ろ» ալբոմը, բացառապես «ՎԿ» սոցցանցի համար։ Apple Music-ում և iTunes-ում  ալբոմը հայտնվել է 2017 թվականի հունիսի 24-ին։ Ալբոմի առաջին սինգլն է «FckuDJ», որը թողարկվել է 2017 թվականի հունվարի 1-ին, երկրորդ սինգլը՝ «Рваные джинсы»՝ թողարկված 2017 թվականի հունիսի 13-ին։ 

2017 թվականի օգոստոսի 5-ին ռուս ռեփեր Feduk-ի հետ թողարկեց նոր՝ «Розовое вино» սինգլը։ Սինգլը հաշված օրերի ընթացքում զբաղեցրեց առաջնային տեղ iTunes-ում և Apple Music-ում, ինչպես նաև դարձավ ամենահայտնի երգը «ՎԿ»-ում։
2017 թվականի դեկտեմբերին Էլջեյը բացեց սեփական լեյբլը, որտեղ նա սկսեց աշխատել Օդեսայի «Чёрное кино» խմբի հետ, ինչպես նաև թողարկեց «Минимал» սինգլը։ Երգիչը դարձավ «Yves Saint Laurent» ապրանքանիշի «La Nuit De L’homme Intense» օծանելիքների նոր շարքի դեմքը։
2018 թվականի հունիսի 14-ին ԶԼՄ-ում հայտնվեց նորություն, որում ասվում էր, որ Ալեքսեյ Ուզենյուկը և հեռուստահաղորդավարուհի Անաստասիա Իվլեևան հայտարարել են իրենց որպես զույգ։

2017 թվականին Էլջեյը համառուսական հայտնիության արժանացավ, երբ թողարկեց «Розовое вино» երգը, որը կատարում է Feduk-ի հետ։


== Սկավառակագրություն ==


=== Ալբոմներ ===
2014 - «Бошки дымятся»
2015 - «Пушка»
2016 - «Катакомбы»
2016 - «Sayonara Boy»
2016 - «Библиотека»
2017 - «Sayonara Boy ろ»
2018 - «Sayonara Boy X»


=== Սինգլներ ===
2016 - «Тише тише» (feat. Օլեգ Սմիթ)
2016 - «Некуда бежать» (feat. Օլեգ Սմիթ)
2016 - «Дисконнект» (& Կրաֆց)
2016 - «143»
2016 - «Залетаю домой»
2017 - «Что с моими глазами?»
2017 - «Bounce»
2017 - «Рваные джинсы»
2017 - «Ультрамариновые танцы»
2017 - «Розовое вино» (& Feduk)
2017 - «Hey, Guys»
2017 - «Минимал»
2018 - «Suzuki»
2018 - «360°»


== Ծանոթագրություններ ==


== Արտաքին հղումներ ==
Պաշտոնական կայք Archived 2017-11-20 at the Wayback Machine.
YouTube-ում պաշտոնական ալիքը
Էլջեյ Թվիթթերում
Կաստելավացո

Կաստելավացո (իտալերեն՝ Castellavazzo), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 1713 մարդ (2008), բնակչության խտություն՝ 95 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 32010։ Հեռախոսային կոդ՝ 0437։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0437 770254 — 0437 771185
Էլեկտրոնային փոստ՝ castellavazzo@clz.bl.it
Պաշտոնական կայք՝ http://www.castellavazzo.bl.it Archived 2006-08-13 at the Wayback Machine.


== Արտաքին հղումներ ==
http://www.castellavazzo.bl.it Archived 2006-08-13 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Մարվին Հից

Մարվին Հից (գերմ.՝ Marwin Hitz, սեպտեմբերի 18, 1987(1987-09-18), Սանկտ Գալլեն, Շվեյցարիա), շվեյցարացի ֆուտբոլիստ, «Բորուսիա Դորտմունդ» ակումբի դարպասապահ։


== Ակումբային կարիերա ==
Մարվից Հիցը իր ֆուտբոլային կարիերան սկսել է շվեյցարական «Սանկտ Գալլեն» ակումբի երիտասարդական թիմում։ 2007 թվականին վարձավճարով տեղափոխվել է «Իվերդոն Սպորտ», որտեղից էլ՝ «Վինտերտուր»։ Այստեղ էլ Հիցը երկար չի մնում և նույն տարում տեղափոխվում է գերմանական «Վոլֆսբուրգ», որտեղ նա հիմնական թիմի երրորդ և երկրորդ թիմի հիմնական դարպասապահն է դառնում։ Ֆուտբոլիստը ակումբի հետ պայմանագիր էր կնքել մինչև 2011 թվականը։
2009-10 մրցաշրջանի Եվրապայի Լիգայի՝ իսպանական «Վիլյառեալի» դեմ 1/16 եզրափակչի խաղում Հիցը առաջին անգամ պաշտպանում էր հիմնական թիմի դարպասը։ Այսպիսի հնարավորություն նա ստացել էր իր թիմակից և հայրենակից Դիեգո Բենալիոյի ծանր վնասվածքի շնորհիվ։ Բունդեսլիգայի շրջանակներում անցկացրած առաջին հանդիպումը «Շալկե 04-ի» դեմ էր։ Այդ խաղում նա բաց թողեց մեկ գնդակ, ինչը չխանգարեց «Վոլֆսբուրգին» խաղը հաղթել 2:1 հաշվով։ Հիցը ակումբի դարպասը պաշտպանեց 1/16 եղրափակչի պատասխան և 1/8 եզրափակչի երկու խաղերում։


=== Աուգսբուրգ ===
«Վոլֆսբուրգի» հետ կնքած պայմանագրի ավարտից հետո Հիցը ազատ գործակալի կարգավիճակով տեղափոխվում է «Աուգսբուրգ»։ 2014-15 մրցաշրջանում Լևերկուզենի «Բայերի» դեմ հանդիպման ժամանակ Հիցը ավելացված 4-րդ րոպեին դառնում է գոլի հեղինակ՝ իր ակումբին փրկելով վերահաս պարտությունից։


=== Բորուսիա Դորտմունդ ===
2018 թվականի մայիսին եռամյա պայմանագիր է կնքում Դորտմունդի «Բորուսիայի» հետ։ Նոր ակումբ է տեղափոոխվում կրկին ազատ գործակալի կարգավիճակով։


== Ձեռքբերումներ ==
2009 — Գերմանիայի չեմպիոն «Վոլֆսբուրգի հետ»


== Ծանոթագրություններ ==
Ռեակտիվային թղթեր

Ռեակտիվային թղթեր, քիմիական ինդիկատորների լուծույթով ներծծված ֆիլտրի թղթեր։ Օգտագործվում են լուծույթներում ջրածնային ցուցիչի (pH) որոշման, ինչպես նաև գազերում որոշ նյութերի արագ հայտնաբերման նպատակով։ Առավել հայտնի է լակմուսի թուղթը, որը թթու միջավայրում դառնում է կարմիր, հիմնայինում՝ կապույտ, չեզոքում՝ մանուշակագույն։ Կիրառվում են նաև օսլային, յոդօսլային և այլն ռեակտիվային թղթեր։
Խմելնիկ (այլ կիրառումներ)

Խմելնիկ, կարող է վերաբերել՝

Խմելնիկ - գյուղ, Ուկրաինայի Անդրկարպատյան մարզի Իրշավայի շրջանում
Խմելնիկ - քաղաք, Ուկրաինայի Վիննիցայի մարզի Խմելնիկի շրջանում
Պարտադիր օրինակ

Պարտադիր օրինակ, պետական գրապահոցներին, մատենագիտական և տեղեկատու կենտրոններին, գրադարաններին և այլ հաստատություններին պարտադիր կերպով տրվող տպագրական արտադրանքի նմուշ՝ գրանցման և հաշվարկման, մատենագիտական և տեղեկատու աշխատանքների կազմակերպման, գրադարանային ֆոնդերի համալրման ու պետական արխիվների ստեղծման, ինչպես նաև հեղինակային իրավունքի պահպանության նպատակով։ Առաջին անգամ կիրառվել է Ֆրանսիայում, 1537 թվականին։ Ռուսաստանում, որպես համապետ․ համակարգ, ընդունվել է 1783 թվականին։
Քլարկ շրջան (Կանզաս)

Անվան այլ կիրառումների համար տե՛ս՝ Քլարկ շրջան (այլ կիրառումներ)Քլարկ շրջան (անգլ.՝ Clark County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.525 կմ² է, բնակչությունը՝ 2.390 մարդ (2000 թվականի տվյալներով)։ Շրջկենտրոնն է Աշլենդ բնակավայրը։ Կազմավորվել է 1885 թվականին։
Ալեքսանդր Պոկրովսկի

Ալեքսանդր Պոկրովսկի (ռուս.՝ Покровский, Александр Александрович, փետրվարի 23, 1957(1957-02-23), Q891896?, Q14559044?, Մարինսկի-Պոսադսկի շրջան, Չուվաշիայի ԻԽՍՀ, ՌԽՖՍՀ, ԽՍՀՄ), ռուս նկարիչ, Ռուսաստանի Գեղարվեստի ակադեմիայի իրական անդամ (2012), Ռուսաստանի Դաշնության վաստակավոր արտիստ (2001), Կրասնոյարսկի ​​արվեստի պետական ինստիտուտի ռեկտոր, պրոֆեսոր, Պետրովյան Գիտությունների և արվեստների ակադեմիայի իրական անդամ։


== Կենսագրություն ==
Ծնվել է 1957 թվականի փետրվարի 23-ին, Չուվաշիայի Մարինսկի-Պոսադսկի շրջանի Ուրակովո գյուղում։

1972-1976 թվականներին սովորել է Չեբոքսարիի արվեստի քոլեջում։
1980-1986 թվականներին սովորել է Լենինգրադի Ի. Ե. Ռեպինի անվան գեղանկարչության, քանդակագործության և ճարտարաետության համալսարանում։
1988-1992 թվականներին աշխատել է Կրասնոյարսկի Ռուսաստանի գեղարվեստի ակադեմիայի ստեղծագործական և նկարչական արհեստանոցեում, պրոֆեսոր, ակադեմիկոս Ա. Պ. Լեվիտինա
1989 թվականից եղել է Կրասնոյարսկի գեղարվեստի պետական ​​ինստիտուտի նկարչության ամբիոնի վարիչ (1992 թվականից՝ դոցենտ, 1993 թվականից՝ Ռուսաստանի նկարիչների միության անդամ, 1999-ից՝ պրոֆեսոր) 
1995 թվականին մասնակցել է դեպի Հնդկաստան կազմակերպված 7-րդ ստեղծագործական գիտարշավին, որը կազմակերպվել է Ռերիխովի անվան ռուս-հնդկական արվեստի ակումբի կողմից։ 
1996-2015 թվականներին եղել է Կրասնոյարսկի արվեստի պետական ​​ինստիտուտի (ԿԱՊԻ) ռեկտոր։
2015-2018 թվականներին եղել է ԿԱՊԻ ուսումնամեթոդական և կրթական աշխատանքի գծով  պրոռեկտոր։
2017 թվականից սկսած եղել է Կրասնոյարսկի արվեստի պետական ինստիտուտի գեղանկարչության ամբիոնի պրոֆեսորԱրվեստի միջազգային ցուցահանդեսների կազմակերպիչ է, բոլոր մակարդակների միջազգային և անհատական ​​արվեստի ցուցահանդեսների կանոնավոր մասնակից (տարբեր մակարդակների ավելի քան 30 ցուցահանդես)։


== Պարգևներ և մրցանակներ ==
Ռուսաստանի գեղարվեստի ակադեմիայի իրական անդամ (2012, 2001-ից` թղթակից անդամ)
Ռուսաստանի Դաշնության վաստակավոր նկարիչ (2001)
Պետրովսկու գիտությունների և արվեստների ակադեմիայի իրական անդամ (1998)
Ռուսաստանի գեղարվեստի ակադեմիայի արծաթե մեդալ` «Նատաշա» դիմանկարի համար (1999)
Կրասնոյարսկի երկրամասի նահանգապետի դիպլոմ և երկրորդ կարգի մրցանակ` ըստ Հայրենական մեծ պատերազմի 50-ամյակի առթիվ արված լավագույն ստեղծագործությունների մրցույթի արդյունքների ամփոփման
Պետրովսկու գիտությունների և արվեստների ակադեմիայի դիպլոմ (1999)


== Ծանոթագրություններ ==


== Գրականություն ==
Львов И. (2013). Настоящий мастер кисти. — газета «Наше Слово» (Мариинский Посад). — 2013 (20 февраля), № 17-18. С. 1.
Покровский Александр Александрович // Чувашская энциклопедия
Կարպանետո Պիաչենտինո

Կարպանետո Պիաչենտինո (իտալերեն՝ Carpaneto Piacentino), կոմունա Իտալիայում, գտնվում է Էմիլիա Ռոմանիա մարզում՝ Պիաչենցա գավառում։
Բնակչությունը կազմում է 6881 մարդ։ Բնակչության միջին խտությունը՝ 109 մարդ/կմ²։ Զբաղեցնում է 63,24 կմ² տարածք։ Փոստային ինդեքս՝ 29013։ Հեռախոսային կոդը՝ 0523։


== Արտաքին հղումներ ==
Պաշտոնական կայք (իտալ.)
Ալ-Կարդահայի գավառ

Ալ-Կարդահայի գավառ (արաբ․՝ منطقة القرداحة‎ ‎‎), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Լաթակիայի մարզի 4 գավառներից մեկը։ Ըստ 2004 թվականի մարդահամարի Ալ-Կարդահայի գավառի բնակչությունը կազմում է 74 644 մարդ։ Գավառիի կենտրոնը Ալ-Կարդահա քաղաքն է։
Ալ-Կարդահայի գավառի տնտեսության կարևորագույն ոլորտը գյուղատնտեսությունն է, որը արդյունք է միջերկրածովյան մեղմ կլիմայի։ Այստեղից արտահանվում են ցիտրուսային մրգեր, խնձոր, ձիթապտուղ։ Ամառային ամիսներին զարգացած է նաև զբոսաշրջությունը։ Շատ են միջերկրածովյան անտառները, որոնք ձգվում են ալ-Նուսայրիայի լեռներն ի վեր։ 12-13-րդ դարերում գավառը կազմել է Տրիպոլիի կոմսության մասը։
Ալ-Կարդահայի գավառը կազմված է 4 շրջաններից (բնակչության թվաքանակը ներկայացված է 2004 թվականի մարդահամարի տվյալներով)։ Դրանք են՝

Ալ-Կարդահայի շրջան (արաբ․՝ ناحية القرداحة‎‎), կենտրոն՝ Ալ-Կարդահա, բնակչություն՝ 44 510 մարդ
Հարֆ ալ-Մուսեյթիրայի շրջան (արաբ․՝ ناحية حرف المسيترة‎‎), կենտրոն՝ Հարֆ ալ-Մուսեյթիրա, բնակչություն՝ 6 669 մարդ
Ջաուբաթ Բուրղալի շրջան (արաբ․՝ ناحية جوبة برغال‎‎), կենտրոն՝ Ջաուբաթ Բուրղալ, բնակչություն՝ 5 743 մարդ
Ալ-Ֆախուրայի շրջան (արաբ․՝ ناحية مزيرعة‎‎), կենտրոն՝ Ալ-Ֆախուրա, բնակչություն՝ 18 357 մարդ


== Ծանոթագրություններ ==
Սուրբ Սարգիս եկեղեցի (Սոչի)

Անվան այլ կիրառումների համար տե՛ս՝ Սուրբ Սարգիս եկեղեցի (այլ կիրառումներ)Սոչիի Սուրբ Սարգիս եկեղեցի (ռուս.՝ Собор Святого Саркиса),  հայ առաքելական եկեղեցի, որը գտնվում է Ռուսաստանի Դաշնության Կրասնոդարի երկրամասի Սոչի քաղաքում։ Համարվում է Սոչիի հինգ հայկական եկեղեցիներից մեկը։


== Պատմություն ==
Սոչիի Սուրբ Սարգիս եկեղեցու շինարարական աշխատանքները սկսվել են 1992 թվականին և ավարտվել միայն հինգ տարի անց՝ 1998 թվականին։ Նույն տարում էլ տեղի է ունեցել կրոնական այս կառույցի օծման արարողությունը։ Եկեղեցու օծումը տեղի է ունեցել Նոր Նախիջևանի և Ռուսաստանի թեմի առաջնորդ Տիրան արքեպիսկոպոս Կյուրեղյանի կողմից։
1998 թվականին եկեղեցին բացվել է և գործում է մինչ օրս։ Եկեղեցու բակում կան հայկական խաչքարեր։ Կառուցված է նեոհայկական ճարտարապետական ոճով և համարվում է Սոչիի խոշորագույն հայկական եկեղեցին։ 2004 թվականին ավելացվել է զանգակատունը։
Հայ առաքելական եկեղեցու հյուսիսկովկասյան առաջնորդարանի կենտրոնն է։


== Տես նաև ==
Ռուսաստանի և Նոր Նախիջևանի հայոց թեմ
Սուրբ Խաչ եկեղեցի (Սոչի)


== Ծանոթագրություններ ==
Մաուլբրոն

Մաուլբրոն (գերմ.՝ Maulbronn) , կոմունա Գերմանիայում, Բադեն Վյուրտեմբերգի տարածքում։
Մտնում է Էնց շրջանի կազմի մեջ։ Բնակչությունը 6514 մարդ է (2010 թվականի դեկտեմբերի 31–ի տվյալներով)։ Զբաղեցնում է 25,44 կմ² տարածք։ Պաշտոնական կոդը՝ 08 2 36 038։
Քաղաքի գլխավոր տեսարժան վայրը Մաուլբրոնի վանքն է, որը ներգրավված է ՅՈՒՆԵՍԿՕ-ի Համաշխարհային ժառանգության ցուցակի մեջ։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական էջ
Ժակ Աբարդոնադո

Ժակ Աբարդոնադո (ֆր.՝ Jacques Abardonado, մայիսի 27, 1978(1978-05-27), Մարսել), ֆրանսիացի ֆուտբոլիստ, պաշտպան։ Նրա զարմիկն է Անդրե-Պիեռ Ժինյակը։


== Կարիերա ==
Ժակը սկսել է զբաղվել ֆուտբոլով «Էնդոմ» ակումբում։ 1998 թվականին տեղափոխվել է Օլիմպիկ Մարսել երիտասարդական ակումբ։ Առաջնելույթ է կատարել նոյեմբերի 10-ին նույն այդ տարում։
2001 թվականին տեղափոխվեց «Լորյան» ակումբը։ 2002 թվականին նրանց հետ հաղթեց Ֆրանսիայի գավաթը։ Աբարդոնադոնը չմասնակցեց Լիգայի գավաթի եզրափակիչին, որտեղ «Լորյան» զիջեց «Բորդո»-ին 3:0 հաշվով։


== Ծանոթագրություններ ==


== Աղբյուրներ ==
Ֆրանսիայի գավաթի և առաջնության վիճակագրությունը(ֆր.)
Պրոֆիլը transfermarkt.com կայքում(անգլ.)
Մերի Մովսիսյան

Մերի Մովսիսյան, հայ օպերային երգչուհի։ Ծնվել է Երևանում։ 2010 թվականին գերազանց ավարտել է  Երևանի Կոմիտասի անվան պետական կոնսերվատորիայի վոկալի բաժինը, պրոֆեսոր Աննա Սարաջյանի վոկալ դասարանը ։  2011 թվականին գերազանց  ավարտել է Երևանի Կոմիտասի անվան պետական կոնսերվատորիայի մագիստրատուրան և ստացել ոսկե մեդալ և հատուկ մրցանակ Ռումինիայում անցկացվող երիտասարդ երգիչների «Դարքլեի» մրցույթի ժամանակ։ Նա եղել է «Տաթևիկ Սազանդարյան» դասական վոկալ մրցույթի  դափնեկիր և ստացել առաջին մրցանակը։


== Գործունեություն ==
2014 թվականին Մերի Մովսիսյանը մասնակցել է Բելգիայի թագուհի Էլիզաբեթին նվիրված միջազգային մրցույթին։ Նա հաճախել է ԱՊՀ-ի երիտասարդ երգիչների համար վոկալ դասերին, որը կազմակերպել էր Յուրի Բաշմետը Բելառուսի ակադեմիայում, և  պրոֆեսոր Սվետլանա Նեստերենկոյի և Դմիտրի Վդովինի վոկալ դասընթացները ։
2011 թվականին, Մոսկվայի կոնսերվատորիայի ամառային միջազգային դպրոցը ավարտելուց հետո (պրոֆեսոր Պյոտր Գլուբոկիի դասընթաց), նա մասնակցեց Մոսկվայի «Բարձրացող աստղերը Կրեմլում» փառատոնին  «Մոսկվայի վիրտուոզներ» կամերային նվագախումբի նվագակցությամբ, որը գլխավորում էր դիրիժոր Վլադիմիր Սպիվակովը, և ստացավ Ռուսաստանի Դաշնության առաջին տիկին Սվետլանա Մեդվեդևայից «Երախտագիտության վկայագիր»։
2011 թվականին նա մասնակցություն ունեցավ «Մոսկվան դիմավորում է ընկերներին» փառատոնում։ Նույն թվականին Մերի Մովսիսյանը մասնակցեց Լոնդոնի Սբ. Ջոն Սմիթ համերգասրահում կազմակերպված Հայաստանի երիտասարդ երգիչների համերգին։
2013 թվականից Մերին Երևանի Ա. Սպենդիարյանի անվան օպերայի և բալետի ազգային ակադեմիական թատրոնի մենակատար է, որտեղ նա կատարում է Միքաելայի դերը «Կարմեն» օպերայում, Անուշի դերը «Անուշ»-ում  , Պամինայի դերը «Կախարդական սրինգ»ում («Die Zauberflöte»), Մանոնի դերերգը «Մանոնում», Վիոլետայի դերը «Տրավիատա»-ում և շատ ուրիշ դերերգեր  ։
Մերի Մովսիսյանը հաճախել է Միրելլա Ֆրենիի վարպետության դասերը Իտալիայում, Աքսել Էվերաերթի՝ Նիդերլանդներում, Բարբարա Ֆրիտոլիի և Դեյլի Ֆանդինգի դասընթացները Երևանում և այլն։ 2018 թվականին նա մասնակցել է «Կերկրադե» փառատոնին Նիդերլանդներում։ Նա մի քանի ելույթ է ունեցել նաև Դուբայի Օպերայի թատրոնում, Քուվեյթի Օպերայի և բալետի թատրոնում և այլ օպերային բեմահարթակներում։


== Դերակատարումներ ==


== Օրատորիաներ և սիմֆոնիկ ստեղծագործություններ ==


== Պատկերասրահ ==


== Ծանոթագրություններ ==


== Արտաքին հղումներ ==
Մերի Մովսիսյանը Էյ Վի Փրոդաքշն կայքում
Ուինդուարդսաիդ

Ուինդուարդսաիդ (հոլ.՝ Windwardside, անգլ.՝ Windwardside), Նիդերլանդների թագավորության կազմի մեջ մտնող Կարիբյան կղզի Սաբայի 2-րդ բնակավայրն է։ Գտնվում է Սկեների լեռան վրա։ Քաղաքում կան 2 բանկեր, մի քանի մթերային և մեկ նվերների խանութ։ Կա նաև ծովային թանգարան՝ լի Սաբայի պատմությամբ, մի քանի հյուրանոցներ և պանդոկներ։ Վերջիններս ծառայում են հիմնականում զբոսաշրջիկների համար։


== Ծանոթագրություններ ==
Նարնջի հյութ

Նարնջի հյութ, տարածված ըմպելիք, որը պատրաստված է նարնջից։ Այն պատրաստվում է թարմ մրգից, ինչպես նաև կարելի է պատրաստել հյութի խտանյութից՝ հեղուկը հետագայում ջրով բացելով։


== Արտաքին հղումներ ==
Նարնջի հյութի արտադրությունը
«Արարատ» նարնջի հյութի բնութագրումը
Սոցիալական էջանշում

Սոցիալական էջանշումները ժամանակակից օն-լայն մեդիա ոլորտի մի մասն են կազմում (social bookmarking)։ Սոցիալական մեդիայի և ինֆորմացիայի փոխանակման մի տարատեսակ, որի միջոցով սոցիալական էջանշումների համակարգերի միջոցով ինտերնետ օգտվողը հիշում է սերվերում հատկացված իր հաշվեհամարում որոշ ինտերնետային կայքերի հղումներ, որոնք նաև տեսանելի են լինում այն օգտվողներին և որոնողական համակարգերին։ Այս մեթոդով տարածվում են բազմաթիվ հոդվածներ, լուսանկարներ, տարատեսակ ֆայլեր և կայքերի գլխավոր էջեր։ Հայկական սոցիալական էջանշումների համակարգ է հանդիսանում www.armlinker.com կայքը, որը առաջինն է հայկական ցանցում։ Համաշխարհային և միջազգային տիպի սոցիալական էջանշումների համակարգերի օրինակներ են՝ digg.com, moemesto.ru, google bookmarks, myfave.link և այլն։
Վինիլային եթերներ

Վինիլային եթերներ, չհագեցած եթերներ։ Վինիլսպիրտի ածանցյալներն են։ Ընդհանուր բանաձեը CH2=CHOR (R-ալկիլ կամ արիլ խումբ է)։ Սեծ մասամբ անգույն հեղուկներ են, վատ են լուծվում ջրում։ Քիմիապես ակտիվ են, մտնում են պոլիմերման, համատեղ պոլիմերման և միացման այլ ռեակցիաների մեջ։ Երկվինիլեթերը՝ СН2=СН—О—СН= =СН2, նարկոտիկ է և խիստ թունավոր, եռում է 39 °C-ում, 360 °C-ում ինքնաբոցավառվում է օդում։ Օգտագործվում է վինիլքլորիդային սոպոլիմեր ստանալու համար։ Վինիլմեթիլեթերը՝ СН2-= =СН—О—СН3, եռում է 6°Cում, օգտագործվում է պոլիվինիլմեթիլեթերի և սոպոլիմերների ստացման համար, ինչպես նաև որպես թաղանթանյութի նիտրատների պլաստիֆիկատոր և պոլիստիրոլի, ալկիդային խեժերի, իոնամերների մոդիֆիկատոր։ Նման կիրառություններ ունեն նաև վինիլբուտիլ և իզոբուտիլեթերները։